Klaende ekspats – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin November 27, 2018 Rek jou bek
Hulle het ‘n nuwe lewe gaan maak orsee maar dring steeds daarop aan om swartgallige briewe op Suid-Afrikaanse webwerwe te plaas en by elke geleentheid te kla oor hoe kak dit hier is. Dit pla hulle trouens soveel dat hulle meeste van hulle vrye tyd opgebruik word om mense in die Aaklige Suid-Afrika te kontak, te waarsku of af te maak.
Gewoonlik neem hulle dan hulle spaargeldjies en gaan blaas dit op Ouma Beskuit, biltong, Marmite, Mrs Balls en dubbelprys Castle bier in een of ander Suid-Afrikaanse pub waar die eienaar sy landgenote uitbuit en saam moan oor die “toestand van SA”. Hulle besef klaarblyklik nie dat Marmite eintlik nié ‘n Suid-Afrikaanse produk is nie.
Hoekom het julle so baie tyd op hande om te kak en te kerm? Ek dog Suid-Afrikaners word aangestel omdat hulle so “hardwerkend” is. Toe-toe, daai aarbeie gaan hulleself nie pluk nie. Laat jy wikkel!
griffinKlaende ekspats – Is Dit Net Ek Of Is Als Tos? 11.27.2018